《南乡子 元宵赋别》
清代·梁德绳

去住别离同。此日心情似转蓬。勉向烛龙看斗舞，玲珑。

香雾空濛灯晕红。

病怯柳丝风。才唱骊歌意绪嫞。骨肉江乡千里梦，惺忪。

回首云山隔几重。

作者简介：（1771—1847）清浙江钱塘人，字楚生。工部右侍郎梁敦书女，兵部主事许濂妻。性耽吟咏，兼工书画，曾续成陈端生所撰弹词《再生缘》，有《古春轩诗钞》。